CELEX: 32020R1398
Language: fi
Date: 2020-10-05 00:00:00
Title: Komission täytäntöönpanoasetus (EU) 2020/1398, annettu 5 päivänä lokakuuta 2020, Saccharomyces cerevisiae CBS 493.94 -valmisteen hyväksynnän uusimisesta hevosten rehun lisäaineena ja asetuksen (EY) N:o 886/2009 kumoamisesta (hyväksynnän haltija All-Technology Ireland Ltd.) (ETA:n kannalta merkityksellinen teksti)

6.10.2020   
               
               
                  FI
               
               
                  Euroopan unionin virallinen lehti
               
               
                  L 324/26
               
            
         KOMISSION TÄYTÄNTÖÖNPANOASETUS (EU) 2020/1398,
         annettu 5 päivänä lokakuuta 2020,
         
            Saccharomyces cerevisiae CBS 493.94 -valmisteen hyväksynnän uusimisesta hevosten rehun lisäaineena ja asetuksen (EY) N:o 886/2009 kumoamisesta (hyväksynnän haltija All-Technology Ireland Ltd.)
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon eläinten ruokinnassa käytettävistä lisäaineista 22 päivänä syyskuuta 2003 annetun Euroopan parlamentin ja neuvoston asetuksen (EY) N:o 1831/2003 (1) ja erityisesti sen 9 artiklan 2 kohdan,
         sekä katsoo seuraavaa:
         
                     (1)
                  
                  
                     Asetuksessa (EY) N:o 1831/2003 säädetään eläinten ruokinnassa käytettävien lisäaineiden hyväksymisestä ja vahvistetaan perusteet ja menettelyt hyväksynnän myöntämiselle ja uusimiselle.
                  
               
                     (2)
                  
                  
                     
                        Saccharomyces cerevisiae CBS 493.94 -valmisteen käyttö rehun lisäaineena hevosten ruokinnassa hyväksyttiin kymmeneksi vuodeksi komission asetuksella (EY) N:o 886/2009 (2).
                  
               
                     (3)
                  
                  
                     Asetuksen (EY) N:o 1831/2003 14 artiklan 1 kohdan mukaisesti kyseisen hyväksynnän haltija on toimittanut hakemuksen, joka koskee Saccharomyces cerevisiae CBS 493.94 -valmisteen hyväksynnän uusimista hevosten rehun lisäaineena, ja pyytänyt kyseisen lisäaineen luokittelua lisäaineluokkaan ”eläintuotantoon vaikuttavat lisäaineet”. Hakemuksen mukana on toimitettu asetuksen (EY) N:o 1831/2003 14 artiklan 2 kohdan mukaisesti vaadittavat tiedot ja asiakirjat.
                  
               
                     (4)
                  
                  
                     Euroopan elintarviketurvallisuusviranomainen, jäljempänä ’elintarviketurvallisuusviranomainen’, totesi 12 päivänä marraskuuta 2019 antamassaan lausunnossa (3), että Saccharomyces cerevisiae CBS 493.94 -valmisteella ei hyväksyttyjen käyttöedellytysten mukaisesti käytettynä ole haitallisia vaikutuksia eläinten terveyteen, kuluttajien terveyteen eikä ympäristöön. Se totesi lisäksi, että kyseistä lisäainetta olisi pidettävä keskinkertaisesti silmiä ärsyttävänä ja mahdollisesti ihoa ja hengitysteitä herkistävänä aineena. Sen vuoksi komissio katsoo, että olisi toteutettava asianmukaisia suojatoimenpiteitä ihmisten terveydelle aiheutuvien haittavaikutusten ehkäisemiseksi erityisesti lisäaineen käyttäjien osalta. Koska elintarviketurvallisuusviranomainen ei voinut tehdä päätelmää uudesta ehdotetusta vähimmäisannoksesta, aiemmat annokset olisi säilytettävä ennallaan.
                  
               
                     (5)
                  
                  
                     
                        Saccharomyces cerevisiae CBS 493.94 -valmisteen arviointi osoittaa, että asetuksen (EY) N:o 1831/2003 5 artiklassa säädetyt hyväksynnän edellytykset täyttyvät. Sen vuoksi kyseisen lisäaineen hyväksyminen tämän asetuksen liitteessä esitetyn mukaisesti olisi uusittava.
                  
               
                     (6)
                  
                  
                     Koska Saccharomyces cerevisiae CBS 493.94 -valmisteen hyväksyntä rehun lisäaineena uusitaan tämän asetuksen liitteessä vahvistettujen edellytysten mukaisesti, asetus (EY) N:o 886/2009 olisi kumottava.
                  
               
                     (7)
                  
                  
                     Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
                  
               ON HYVÄKSYNYT TÄMÄN ASETUKSEN:
         
            1 artikla
            Uusitaan lisäaineluokkaan ”eläintuotantoon vaikuttavat lisäaineet” ja funktionaaliseen ryhmään ”ruuansulatusta edistävät aineet” kuuluvan, liitteessä tarkoitetun lisäaineen hyväksyminen kyseisessä liitteessä vahvistetuin edellytyksin.
         
         
            2 artikla
            Kumotaan asetus (EY) N:o 886/2009.
         
         
            3 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 5 päivänä lokakuuta 2020.
            
               
                  Komission puolesta
               
               Ursula VON DER LEYEN
               
                  Puheenjohtaja
               
            
         
         
            (1)  EUVL L 268, 18.10.2003, s. 29.
         
            (2)  Komission asetus (EY) N:o 886/2009, annettu 25 päivänä syyskuuta 2009, Saccharomyces cerevisiae CBS 493.94 -valmisteen hyväksymisestä hevosten rehun lisäaineena (hyväksynnän haltija Alltech France) (EUVL L 254, 26.9.2009, s. 66).
         
            (3)  EFSA Journal 2019; 17(12):5918.
      
      
         
            LIITE
            
                        
                           Lisäaineen tunnistenumero
                        
                     
                     
                        
                           Hyväksynnän haltijan nimi
                        
                     
                     
                        
                           Lisäaine
                        
                     
                     
                        
                           Koostumus, kemiallinen kaava, kuvaus, analyysimenetelmä
                        
                     
                     
                        
                           Eläinlaji tai -ryhmä
                        
                     
                     
                        
                           Enimmäisikä
                        
                     
                     
                        
                           Vähimmäis–pitoisuus
                        
                     
                     
                        
                           Enimmäis–pitoisuus
                        
                     
                     
                        
                           Muut säännökset
                        
                     
                     
                        
                           Hyväksynnän voimassaolo päättyy
                        
                     
                  
                        
                           PMY/kg täysrehua, jonka kosteuspitoisuus on 12 %
                        
                     
                  
                        
                           Luokka: eläintuotantoon vaikuttavat lisäaineet. Funktionaalinen ryhmä: ruuansulatusta edistävät aineet.
                        
                     
                  
                        4a1704
                     
                     
                        All-Technology Ireland Ltd.
                     
                     
                        
                           Saccharomyces cerevisae
                        
                        CBS 493.94
                     
                     
                        
                           Lisäaineen koostumus
                        
                        
                           Saccharomyces cerevisiae CBS 493.94 -valmiste, joka sisältää vähintään:
                        1 × 109 PMY/g lisäainetta
                        Jauhe ja rakeet
                     
                     
                        Hevoset
                     
                     
                        -
                     
                     
                        1,6 × 109
                        
                     
                     
                        -
                     
                     
                        
                                    1.
                                 
                                 
                                    Lisäaineen ja esiseoksen käyttöohjeissa on mainittava varastointia koskevat edellytykset sekä stabiilisuus lämpökäsittelyssä.
                                 
                              
                                    2.
                                 
                                 
                                    Rehualan toimijoiden on vahvistettava lisäaineen ja esiseosten käyttäjiä varten toimintamenettelyt ja järjestelyt lisäaineen ja esiseosten käytöstä aiheutuvien mahdollisten riskien varalta. Jos riskejä ei voida näiden järjestelyjen ja toimenpiteiden avulla poistaa tai minimoida, lisäainetta ja esiseoksia käytettäessä on käytettävä asianmukaisia henkilönsuojaimia, silmä-, iho- ja hengityssuojat mukaan lukien.
                                 
                              
                     
                        26.10.2030
                     
                  
                        
                           Tehoaineen kuvaus
                        
                        
                           Saccharomyces cerevisiae CBS 493.94 -organismin elinkykyisiä soluja
                     
                  
                        
                           Analyysimenetelmä
                            (1)
                        
                        Lukumäärän määrittäminen: maljavalumenetelmä,
                        jossa käytetään kloramfenikoliglukoosihiiva-
                        uuteagaria (EN 15789:2009).
                        Tunnistus: polymeraasiketju-
                        reaktiomenetelmä (PCR) (CEN/TS 15790:2008)
                     
                  
               (1)  Analyysimenetelmiä koskevia yksityiskohtaisia tietoja on saatavissa seuraavasta vertailulaboratorion osoitteesta: https://ec.europa.eu/jrc/en/eurl/feed-additives/evaluation-reports